《黄子久山居图》
清代·弘历

大痴道颜黄子久，诗中元白书颜柳。富春大岭称绝作，脍炙都颜士之口。

金题玉躞标山居，然疑即是富春否。展卷一室饶古香，华亭妙笔存图右。

品评精确书法高，以书例画珍琼玖。江山万里无足奇，万里以外个中有。

平沙远渚隔重林，水郭烟村带层阜。耕者读者杂渔樵，天高地下适飞走。

浑噩全无意匠营，都来量物随所受。宜令香光拜下风，倪迂范缓谁妍丑。

不必什袭誇鉴藏，丁甲呵持自能寿。